HR
L 229/32
Službeni list Europske unije
18.9.2023.
Članak 21.
Ključni sudionici na tržištu Države članice u suradnji s Komisijom u skladu s člankom 19. utvrđuju ključne sudionike na tržištu u lancima opskrbe poluvodičima uspostavljenima na njihovu državnom području, uzimajući u obzir sljedeće elemente: (a) broj drugih poduzeća u Uniji koja se oslanjaju na uslugu koju pruža ili robu koju isporučuje sudionik na tržištu; (b) udio na tržištu takvih usluga ili robe koji ključni sudionik ima na razini Unije ili svijeta; (c) važnost sudionika na tržištu za održavanje dostatne razine opskrbe uslugom ili robom u Uniji, uzimajući u obzir dostupnost alternativnih mogućnosti pružanja te usluge ili isporuke te robe; (d) posljedice koje poremećaj u opskrbi uslugom koju pruža ili robom koju isporučuje sudionik na tržištu može imati na Unijin lanac opskrbe poluvodičima i ovisna tržišta.
Odje lja k 2 .
U poz o re n ja i p ro gl a šenj e kr i z no g s t a nja
Članak 22.
Upozorenja i preventivno djelovanje 1.
Ako nadležno nacionalno tijelo postane svjesno rizika od ozbiljnog poremećaja u opskrbi poluvodičima ili ima konkretne i pouzdane informacije o nastanku bilo kojeg drugog rizičnog faktora ili događaja, o tome bez nepotrebne odgode šalje upozorenje Komisiji. 2.
Ako Komisija postane svjesna rizika od ozbiljnog poremećaja u opskrbi poluvodičima ili ima konkretne i pouzdane informacije o nastanku bilo kojeg drugog rizičnog faktora ili događaja, među ostalim na temelju pokazatelja za rano upozoravanje, na temelju upozorenja u skladu sa stavkom 1.
ili od međunarodnih partnera, bez nepotrebne odgode poduzima sljedeća preventivna djelovanja: (a) saziva izvanredni sastanak Europskog odbora za poluvodiče radi koordinacije sljedećih djelovanja: i.
rasprave o ozbiljnosti poremećaja u opskrbi poluvodičima;
ii. rasprave o tome može li pokretanje postupka iz članka 23. biti potrebno i razmjerno; iii. rasprave o tome je li primjereno, potrebno i razmjerno da države članice zajednički kupuju poluvodiče, međuproizvode ili sirovine kao preventivnu mjeru (zajednička nabava); iv. pokretanja dijaloga s dionicima u lancu vrijednosti poluvodiča u cilju utvrđivanja, pripreme i moguće koordinacije preventivnih mjera; (b) u ime Unije pokreće savjetovanja ili suradnju s relevantnim trećim zemljama kako bi se za poremećaje u lancu opskrbe pronašla kooperativna rješenja, u skladu s međunarodnim obvezama, a što prema potrebi može uključivati koordinaciju u relevantnim međunarodnim forumima; (c) traži od nadležnih nacionalnih tijela da procijene stanje pripravnosti ključnih sudionika na tržištu.